Uredba Komisije (ES) št. 1946/97

z dne 6. oktobra 1997

o spremembi Uredbe (ES) št. 659/97 o podrobnih pravilih za uporabo Uredbe Sveta (ES) št. 2200/96 o intervencijah na področju sadja in zelenjave

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1] ter zlasti členov 30(7) in 57 Uredbe,

ker Uredba Komisije (ES) št. 659/97 [2] določa, da se standardi glede pakiranja in embaliranja ne uporabljajo za proizvode, umaknjene s trga;

ker je člen 2 Uredbe Komisije (EGS) št. 3587/86 z dne 20. novembra 1986 o določitvi konverzijskih faktorjev, ki se uporabljajo za odkupne cene sadja in zelenjave [3] in ki je bil razveljavljen z Uredbo (ES) št. 659/97, določal, da bi znesek, ki je enak povečanju odkupne cene in je posledica uporabe različnih konverzijskih faktorjev za to ceno, moral biti dodan k tej ceni in s tem tudi k ceni umika proizvodov, opremljenih z novo nepovratno embalažo, ko so ti proizvodi namenjeni brezplačni razdelitvi, z namenom, da bi olajšali uporabo teh proizvodov v te namene;

ker člen 30 Uredbe (ES) št. 2200/96 določa, da se proizvodi, umaknjeni s trga v skladu s členom 23(1) in ki ostanejo neprodani, lahko uporabijo za brezplačno razdelitev;

ker člen 11 in naslednji Uredbe (ES) št. 659/97 določajo, da lahko organizacije proizvajalcev proizvode, umaknjene s trga v določenem tržnem letu, dajo na voljo dobrodelnim organizacijam, ki so jih države članice odobrile za brezplačno razdelitev; ker morajo proizvodi, umaknjeni v razsutem stanju, biti embalirani, preden so dani na voljo; ker bi moral zato organizacijam proizvajalcev kot prispevek k strošku embaliranja proizvodov, umaknjenih s trga, biti ponujen pavšalni znesek, da bi bila omogočena uporaba teh proizvodov za brezplačno razdelitev; ker brez takšnega zneska organizacije proizvajalcev teh proizvodov morda ne bi dale na voljo za brezplačno razdelitev;

ker člen 57 Uredbe (ES) št. 2200/96 določa ukrepe, ki pospešujejo prehod od predhodne ureditve na ureditev, ki jo uvaja ta Uredba; ker morajo biti sprejeti prehodni ukrepi, podobni tistim iz Uredbe (EGS) št. 3587/86, da bi omogočili brezhibno uporabo določb o brezplačni razdelitvi v tržnem letu 1997/98;

ker je treba Uredbo Komisije (EGS) št. 1805/78 [4], kakor je bila nazadnje spremenjena z Uredbo (EGS) št. 1200/93 [5], in katere določbe so zastarele, razveljaviti;

ker Upravljalni odbor za sveže sadje in zelenjavo ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Uredba (ES) št. 659/97 se spremeni:

1. Vstavi se naslednji člen 15a:

"Člen 15a

Za tržno leto 1997/98:

1. se organizacijam proizvajalcev dodeli pavšalni znesek v višini 7 ECU/100 kg za proizvode v embalaži, manjši od 25 kg, z izjemo jabolk in agrumov, umaknjene s trga z namenom brezplačne razdelitve v skladu s členi 11, 12 in 14;

2. se plačilo navedenega zneska izvrši ob predložitvi spremljajočih dokumentov, ki potrjujejo zlasti:

- imena dobrodelnih organizacij

- količino zadevnih proizvodov,

- stroške embaliranja,

- prevzem s strani dobrodelnih organizacij;

3. države članice po elektronski pošti do 10. v mesecu sporočijo Komisiji količino brezplačno razdeljenih proizvodov v preteklem mesecu, in sicer količino, za katero je bil dodeljen znesek iz odstavka 1.";

2. se členu 23 doda "(EGS) št. 1805/78,";

3. se razdelek

"Jabolka"

v Prilogi III nadomesti z:

"Jabolka | —sorte Reine des Reinettes, Cox Orange in Verde Doncella, kakovostni razred 1, velikost 65 mm ali več—sorte Delicious Pilafa, Golden Delicious, Jonagold, Jonagored, Elstar, Gloster, Boskoop, Idared, Golden, Supreme, James Grieve, Red Chief, Top Red, Red Delicious, Reinette grise du Canada, Starking Delicious, Granny Smith, Belleza de Roma, Summered, Royal Gala in sorta Orzak Gold, kakovostni razred I, velikost 70 mm ali več | Od 1. julija do 30. junija" |

4. se v četrti vrstici prvega stolpca Priloge IV črta "Velikost".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. oktobra 1997

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 100, 16.4.1997, str. 22.

[3] UL L 334, 27.11.1986, str. 1.

[4] UL L 205, 29.7.1978, str. 64.

[5] UL L 122, 18.5.1993, str. 28.

--------------------------------------------------